Za’a cigaba da samun koma baya a makarantun islamiyyu matukar gwamnati bata taimaka ba – Dala FM Kano
Za’a cigaba da samun koma baya a makarantun islamiyyu matukar gwamnati bata taimaka ba
Mai Unguwar gadon kaya a yankin karamar hukumar Gwale dake Kano Alhaji Idris Isah, ya ce za’a cigaba da samun koma baya a makarantun islamiyyu matukar gwamnati da masu hali ba sa taimakawa makarantun.
Idris Isah, ya bayyana haka ne yayin bikin saukar dalibai 36 karo na 5 a makarantar Abdullahi Mu’az islamiyya.
Mai Unguwar ta gadon kaya, ya kuma bukaci daliban su cigaba da neman ilimin addini da na zamani duba da muhimmancinsa ga rayuwa.
A nasa jawabin daraktan makarantar Mujagid Umar Yakubu, ya ce akwai bukatar iyaye su cigaba da baiwa malamai hadin kai tare da tallafawa cigaban makarantar dama ilimi.
Wakilinmu Abba Isah Muhammad, ya ruwaito cewar yayin saukar an gabatar da jawabai da suka shafi kula da tarbiya da kuma lura ta karatun yara masu tasowa.
ICPC ta bukaci a mikawa kananan hukumomi ayyaukan mazabun da aka kammala